Valdorfo pedagogika

Valdorfo pedagogika − ugdymas, siekiant visuminiai (holistiškai) integruoti intelektinį, praktinį ir meninį mokinių vystymąsi. Besimokant einama nuo pojūčių, patyrimo, išgyvenimo, fenomeno prie analizės, dėsningumų, sistemizavimo, teorijos, siekiant, kad teorija būtų ne pateikiama, o tarytum atrandama. Pradinėje pakopoje mažiau skiriama laiko teorijai, daugiau mokomasi žaidžiant, patiriant, vaizdiniais, piešiant, vaidinant, muzikuojant, šokant. Tai kas anksčiau suvokta pojūčiais, moksliškai gilinama vyresnėje pakopoje. Taip kuriamos aplinkybės savarankiškam, sąmoningam patirtų žinių apmąstymui. Einama nuo ugdymo prie saviugdos. Pedagogika grindžiama mokslu ir intuicija, ugdomas kūnas ir dvasia, nesusiejant su konkrečia religija.Valdorfo pedagogika. Parodos, skirtos UNESCO Tarptautinės ugdymo konferencijos 44-ajam posėdžiui, katalogas 1994. Ženeva Ugdymo esminės nuostatos atitinka demokratinius bei humanistinius principus.Valdorfo pedagogikos Lietuvoje koncepcija 2004, Lietuvos Respublikos švietimo ir mokslo ministerija 


+ Valdorfo mokyklų paplitimas pasaulyje 2016 m. Žemynas  Mokyklos  Šalys Afrika  22  5 Azija  58 12 Europa  720 33 Šiaurės Amerika  155  3 Okeanija  52  2 Pietų Amerika  56  6 Viso || 1063  62


Valdorfo įstaigos veikia bendruomeniškai, be vienvaldžio direktoriaus. Plėtojama socialinė trinarystė: kultūroje (švietime, moksle, mene, dvasiniame gyvenime) − laisvė, teisėje − lygybė, ekonomikoje − brolybė. Valdorfo įstaigos nuo 1994 m. bendradarbiauja su UNESCO.

Pedagogikos pradininkas − austrų filosofas, rašytojas, mokytojas, socialinis reformatorius, architektas ir ezoterikas Rudolfas Šteineris (1861−1925 m.), redagavęs ir išleidęs Gėtės gamtos mokslų raštus, propagavęs teosofiją, sukūręs antroposofijos filosofiją, 1919 m. antroposofijos pagrindu įkūręs pirmąją Valdorfo mokyklą.

Lietuvoje teosofijos bei antroposofijos idėjas atliepė Vydūnas (1868-1953).Valdorfo pedagogikos įgyvendinimas Lietuvos ikimokyklinio ugdymo institucijose, Rasos Kabailaitės magistro darbas, mokslinis vadovas doc. dr. J.Žilionis, Vilnius, 2001. vaikas.lt Vydūnas, Humanitarinių mokslų daktarė, profesorė Aušra Martišiūtė-Linartienė, šaltiniai.info Pirmosios Valdorfo darželio grupės pradėjo veikti po nepriklausomybės atkūrimo 1992 m., 1993 m. įsteigtas Lietuvos Valdorfo pedagogikos centras, pirmosios Valdorfo mokyklos įsikūrė 1995 m. (Vilniaus Valdorfo mokykla, Kauno Valdorfo mokykla, Kazlų Rūdos Elmos progimnazija). Valdorfo ugdymas vykdomas pagal formaliojo (pradinio, pagrindinio ir vidurinio) ir(ar) neformaliojo (ikimokyklinio, priešmokyklinio ir kito neformaliojo) ugdymo programas ir yra paremtas Lietuvos Respublikos švietimo ir mokslo ministerijos patvirtinta savito (netradicinio) ugdymo koncepcija,Netradicinio ugdymo koncepcija 2010, Lietuvos Respublikos švietimo ir mokslo ministerija  Valdorfo pedagogikos Lietuvoje koncepcija, Valdorfo ugdymo programomis. Šiuo metu Lietuvoje veikia virš 20-ties Valdorfo įstaigų, mokyklų, darželių ar grupių.Svetainė Valdorfo iniciatyvos

 Kritika 

Valdorfo pedagogika kritikuojama dėl to, kad jos pradininkas Rudolfas Šteineris laikomas ir ezoteriku. Tai susiję, kad Valdorfo pedagogikoje dvasinis ugdymas neatsiejamas nuo protinio.

Taip pat kritikuojama dėl pradinės pakopos mažo dėmesio akademinėms žinioms.

 Šaltiniai 

Kategorija:Antroposofija
Kategorija:Pedagogika